Tramvaju satiksme Rīgā

**Tramvaju satiksme Rīgā** ir viens no sabiedriskā transporta veidiem Latvijas galvaspilsētā, kas nodrošina pasažieru pārvadāšanu Rīgas pilsētas robežās. Kopš 2005. gada 1. janvāra, pēc "Tramvaju un trolejbusu pārvaldes" reorganizācijas, pārvadājumus ar tramvajiem veic pašvaldības uzņēmums "Rīgas satiksme". 2023. gadā ar tramvajiem tika pārvadāti  pasažieri. Patlaban pasažieru pārvadājumus veic 7 tramvaju maršrutos, kuru kopējais garums ir 182 km. 2023. gadā "Rīgas Satiksmes" rīcībā bija 197 tramvaju vagoni. Rīgā atrodas divi tramvaju depo — 3. tramvaju Fridriķa ielā un 5. tramvaju Brīvības ielā. Kopš 2010. gada 4. tramvaju depo Torņakalnā izmanto no ekspluatācijas izņemto tramvaju sastāvu novietošanai.

## Vēsture
thumb|200px|Skulptūra, veltīta zirgu tramvaja pirmsākumiem Rīgā.
thumb|200px|Zirgu tramvajs Brīvības (tolaik Aleksandra) un Cēsu ielu krustojumā
[thumb|Elektriskā tramvaja pietura pie Kaļķu ielas (mūsdienās [Brīvības laukums (Rīga)|Brīvības laukums).]]
Tramvaju satiksmes pirmsākumi meklējami 1882. gada 23. augustā, kad Rīgas ielās parādījās pirmie zirgu tramvaji.
1900. gadā nodibināja *Rīgas tramvaju akciju sabiedrību* un pirmais elektriskais tramvajs pa Aleksandra ielu (tagad Brīvības iela) sāka kursēt 1901. gada 23. jūlijā. Laikraksts "Baltijas Vēstnesis" rakstīja:"Elektriskie tramvaji vakar uzsāka savu darbību. Šis gadījums tika nosvinēts ar goda mielastu. Elektriskie tramvaji ir ierīkoti diezgan ērti. Vagonos ir izkārtnes vācu un krievu valodā, ka tur nedrīkst smēķēt un nedrīkst spļaut." — *"Baltijas Vēstnesis" 1901. gada 2. jūlijā.*

1901. gadā atklāja Rīgas elektriskā tramvaja satiksmi.

Tramvaju infrastruktūras apkopei un remontam pēc arhitekta Paula Mandeļštama projekta uzbūvēja trīs tramvaju depo, kurus aprīkoja ar modernām labierīcībām — centrālo apkuri un elektrisko apgaismojumu. Galveno tramvaju depo uzbūvēja 1901. gadā Aleksandra ielā, tajā pašā gadā arī depo Maskavas ielā.

Tajā laikā izdotajā izziņu krājumā "Ilustrets Wadons pa Rīgu" ir rakstīts, ka tajos gados eksistēja pavisam 4 galvenie un 4 pagarinātie "zirgu dzelzceļa" maršruti.

1. līnija sākās Vecpilsētā un gāja līdz Aleksandra tirgum (šodien Brīvības iela 119). Pagarinātā līnija bija no Aleksandra tirgus līdz Aleksandra vārtiem (šodien Brīvības iela 191), otrā pagarinātā līnija — no Aleksandra tirgus līdz Rēveles (šodien Tallinas) ielai un tālāk līdz Lielajiem kapiem Miera ielā. Braukšanas maksa bija 5 kapeikas vagonā, 3 kap. uz priekšējās platformas. 2. līnija veda pa Suvorova (tagad Kr. Barona) ielu līdz Bruņinieku ielai. 3. līnija sākās pie Pontona tilta un pēc tam gāja pa Kārļa (tagad 13. janvāra) ielu — Marijas ielu — Stabu ielu — līdz Ērgļu (tagad J. Asara) ielai. 4. līnija no Pontona tilta gāja pa Maskavas (tagad Latgales) ielu un beidzās pie Sarkankalna tirgus (šodien Latgales iela 121b). Pagarinātā līnija turpinājās pa Maskavas ielu līdz ūdenstornim (Maskavas iela 227). Bija biļešu maksas atvieglojumi: skolēniem maksa par braukšanu vagonā bija 3 kap., abonenta karte 30 braucieniem turp un atpakaļ izmaksāja 80 kap. Abonenta karte 3 mēnešiem uz visiem maršrutiem maksāja 10 rubļus. Zirgu tramvajs darbojās no 1. maija līdz 30. septembrim, 1. līnija darbojās no septiņiem rītā līdz 11 vakarā, pārējās no sešiem rītā līdz 11 vakarā.

Trešo tramvaja depo uzbūvēja Krusta ielā Pārdaugavas tramvaja līnijas apkalpošanai. Tas sastāvēja no vagonu halles 55,6 x 22,4 m ar 6 sliežu ceļiem, katlu mājas un dzīvojamās ēkas. Halli jau 1905. gadā pārbūvēja, lai nodrošinātu automātisko ugunsdzēšanas iekārtu uzstādīšanu. Tai līdzās 1909.-1912. gados uzbūvējas dīzeļģeneratora spēkstaciju.

No 1901. līdz 1914. gadam uzbūvēja 9 jaunas tramvaju līnijas ar aptuveno kopējo garumu 50 kilometri, tādējādi 1914. gadā darbojās 13 tramvaju līnijas. Vislielākie pasažieru pārvadājumi pirmskara periodā bija 1913. gadā, kad kopējais pasažieru skaits sasniedza 52, 1 miljonus pasažieru. 1915. gadā 9 tramvaju līnijas sasniedza Sarkandaugavu, Ķeizarmežu (tagad Mežaparks), Strazdumuižu, Kuzņecova fabriku (Porcelāna rūpnīca Dienvidu tilta rajonā) kā arī Bišumuižu.

Pēc Pirmā pasaules kara pasažieru pārvadājumi ar tramvaju samazinājās. 1928. gadā darbojās 9 tramvaju līnijas un tika pārvadāti 48,2 miljoni pasažieru. Pēc Otrā pasaules kara kopējais tramvaju līniju skaits un to garums būtiski nepalielinājās, bet notika kvalitātes uzlabošanas pārmaiņas. Divasu vagonus nomainīja pret četrasu vagoniem, kā arī pazeminājās braukšanas tarifi.

Attīstoties trolejbusu un autobusu satiksmei, 1950. un 1960. gados dominēja uzskats, ka tramvajs ir vecmodīgs un atmirstošs satiksmes līdzeklis. Šajā laikā likvidēja tramvaju līnijas Rīgas galvenajās maģistrālēs, izņemot Krišjāņa Barona ielu. 1980. gados sākās tramvaju satiksmes atdzimšana. Palielinājās pasažieru pārvadājumu apjoms, kā arī 1984. gadā tika izbūvēta jauna tramvaju līnija uz Imantu.

Sākoties modernu zemās grīdas tramvaju iegādei 2010. gadu vidū, vairākas tramvaja līnijas (uz Juglu, Mežaparku, Iļģuciemu) tika pārbūvētas atbilstoši moderniem standartiem. 2025. gada maijā pēc aptuveni 40 gadu pārtraukuma sākās pirmā jauna tramvaja sliežu ceļa būvniecība, pagarinot 7. tramvaja līniju 2,2 km garumā no tirdzniecības centra "Dole" līdz Višķu ielai. 2025. un 2026. gada mijā paredzēts pabeigt 5. tramvaju depo — vienīgā, kurā iespējama zemās grīdas tramvaju apkope — pārbūvi un modernizāciju.

## Tramvaju modeļi
[thumb|250px|Tramvajs [Škoda 15T]]
[thumb|250px|Tramvajs [Tatra T3A]]

### Ekspluatācijā esošie tramvaju modeļi

No 1974. līdz 1987. gadam iepirka Čehoslovākijā ražotos tramvajus Tatra T3 (pēc renovācijas Tatra T3A), no 1988. līdz 1990. gadam Tatra T6B5 (pēc renovācijas Tatra T3M). 2010. gada 1. jūnijā pasažierus sāka pārvadāt zemās grīdas tramvajs Škoda 15T, sākumā 6. tramvaju maršrutā, no 2013. gada 7. februāra 11. tramvaju maršrutā, no 2017. gada 5. jūnija 1. maršrutā (4. un 6. maršruta apvienojums), no 2024. gada 30. jūlija 7. maršrutā, no 2025. gada 1. maija 14. maršrutā.

Līdz 2012. gada novembrim Rīgas dome iepirka 20 zemās grīdas tramvajus ar 3 posmiem (garums 31,4 m), kā arī 6 šī paša modeļa tramvajus ar 4 posmiem (sastāva garums 41 metrs). 2016. gada nogalē visus tramvajus aprīkoja ar novērošanas kamerām un monitoriem reklāmu un pieturvietu demonstrēšanai. 2021. gadā tika piegādāti pēdējie iepirktie tramvaji.

Tā kā nedaudz mazāk kā puse no tramvaju kopskaita ir modernie zemās grīdas tramvaji, RS plānos ir iegādāties papildus tramvajus, taču 2024. gadā plānoto iepirkumu neuzsāka tam nepieciešamo apjomīgo investīciju dēļ. 2023. gadā Rīgas dome lēsa, ka tuvākajos 10 gados būtu nepieciešami aptuveni 500–600 miljoni eiro, lai sakārtotu tramvaju depo (no abiem Rīgas depo trešais nav pielāgots zemās grīdas tramvajiem), infrastruktūru (sliežu ceļus, apakšstacijas utt.) un iegādātos vēl papildu tramvajus.

Ekspluatācijā esošie tramvaju modeļi.

**Piebilde:** visi nemodernizētie tramvaju Tatra T6B5 vagoni šobrīd ir izņemti no kustības, dažreiz kāds no tiem vēl brauc kāda cita tramvaja vietā, kuram ir radušās tehniskas problēmas vai kas cits. Arī Dziesmu svētku laikā Rīgas ielās kursēja daži tramvaju Tatra T6B5 sastāvi.

### Ekspluatācijā bijušie tramvaju modeļi
[thumb|250px|Tramvajs [Tatra T3MR Rīgā]]

Ekspluatācijā bijušie tramvaju modeļi.

## Tramvaju depo
[thumb|250px|Tramvajs [RVZ-6.]]
[thumb|250px|Tramvajs RVZ-6 šķērso [13. janvāra iela|13. janvāra ielu.]]
Rīgas tramvaju parku apkalpo trīs depo, kuros notiek profilaktiskā apskate un remonti. Trešais tramvaju depo atrodas Latgales apkaimē, Fridriķa ielā 2a, ceturtais tramvaju depo atrodas Pārdaugavā, Augusta Spariņa ielā 1, bet piektais tramvaju depo (bijušais pirmais tramvaju depo) atrodas Brīvības ielā 191. Trešajā un piektajā tramvaju depo izvietoja Čehoslovākijā ražotos tramvajus, bet ceturtajā tramvaju depo izvietoja vecā tipa tramvaju vagonus (līdz brīdim, kad tos noņēma no līnijām).

Visi trīs tramvaju depo ir viena projekta sastāvdaļa. Tie ir dažādi pēc lieluma un ietilpības, bet līdzīgi dizaina ziņā, būvēti laika posmā no 1900. līdz 1901. gadam pēc arhitekta P. Mandelštama projekta. Ceturtajā tramvaju depo, pēc analoģiskiem palīgēku risinājuma principiem, 1909. gadā uzcēla remonta un strādnieku ģērbtuvju korpusu ar torņveida izbūvi ūdens rezervuāram. 1970. gados visus tramvaju depo rekonstruēja.

### 3. tramvaju depo
* Adrese: Fridriķa iela 2a, Rīga (Latgales apkaime)
* Apkalpo maršrutus: 1, 5, 7, 8, 10 un 11.

### 4. tramvaju depo
* Adrese: Augusta Spariņa iela 1, Rīga (Torņakalns)
* Apkalpoja maršrutus: 5, 10. (Depo slēgts 2010. gada 1. novembrī)

### 5. tramvaju depo
* Adrese: Brīvības iela 191, Rīga
* Apkalpo maršrutus: 1, 7, 11 un 14.

## Tramvaju maršruti
thumb|250px|3. tramvaju depo Fridriķa ielā.
thumb|250px|4. tramvaju depo Augusta Spariņa ielā.

### Esošie tramvaju maršruti
Kopš 2025. gada 1. maija Rīgā ir šādi tramvaju maršruti:

### Bijušie maršruti
[thumb|250px|5. tramvaju depo [Brīvības iela (Rīga)|Brīvības ielā. Priekšplānā dzelzceļa līnija Rīga - Skulte.]]

Naktī uz 1951. gada 1. janvāri notika tramvaju maršrutu reorganizācija.
Nr. 1. — pagarināts uz Iļģuciemu.
Nr. 2. — pagarināts uz Zasulauku, pievienojot maršrutu Nr. 8.
Nr. 3. — pagarināts līdz Kuzņecovam, pievienojot maršrutu Nr. 5.
Nr. 4. — pagarināts līdz Grīziņkalnam ?? (pirms tam kursēja no Pētersalas ielas līdz Radio ielai, sākotnējo maršrutu kara laikā slēdza un vairs neatjaunoja).
Nr. 5. — izveidots, apvienojot maršrutus Nr. 6. un Nr. 7.
Nr. 12. — pārdēvēts par Nr. 6.
Nr. 13. — pārdēvēts par Nr. 7.
Nr. 15. — pārdēvēts par Nr. 8.
Nr. 9., 10., 11. un 14. palika bez izmaiņām.

## Attēlu galerija

Attēls:Sniega tiiriitaajs.JPG|Darba vagons - sniega tīrītājs
Attēls:Sliezhu_buuve_uz_5._depo.JPG|Jauna sliežu ceļa (iebrauktuves zem Gaisa tilta) būve uz 5. tramvaju depo
Attēls:Uudens cisterna.JPG|Ūdens cisterna, uzmontēta uz veca tramvaju vagona riteņiem
Attēls:Riga, tramvaj (6).jpg|3. tramvaju depo sniega tīrītājs
Attēls:Vozovna na Moskevské ulici (2).jpg|3. tramvaju depo sniega tīrītājs
Attēls:Riga, kropící tramvaj.jpg|3. tramvaju depo sliežu laistāmais vagons
Attēls:Riga, šalina (2).jpg|3. tramvaju depo sliežu laistāmais vagons
Attēls:Riga, tramvaj (5).jpg|Darba vagons
Attēls:Riga, tramvaj.jpg|Darba vagons
Attēls:Služební tramvaj v Rize.jpg|Darba vagons
Attēls:Vozovna na Moskevské ulici.jpg|3. tramvaju depo
Attēls:Vozovna na Moskevské ulici, odbočka z tramvajové trati.jpg|Izbraukšana no 3. tramvaju depo
Attēls:Tramvajová vozovna na Maskavas iela.jpg|3. tramvaju depo
Attēls:Retro tramvajs.JPG|Retro tramvajs pienāk galapunktā Radio ielā
Attēls:Retro tramvaj v Rize.jpg|Retro tramvajs
Attēls:Retro tramvaj, Riga.jpg|Retro tramvajs
Attēls:Tram in riga.JPG|Tramvajs Krišjāņa Barona ielā Rīgā
Attēls:Tramvaj v Rize.jpg|1. maršruta tramvajs pie Centrāltirgus


## Skatīt arī
* Rīgas tramvaju reģistrācijas numuri
* Autobusu satiksme Rīgā
* Trolejbusu satiksme Rīgā
* Sabiedriskais transports Rīgā
* Rīgas satiksme
* Rīgas metropolitēns

## Piezīmes un atsauces

### Piezīmes

### Atsauces

## Ārējās saites
* www.rigassatiksme.lv 
* transphoto.ru — Informācija un attēli par Rīgas sabiedrisko transportu
* Informācija un attēli par tramvajiem Rīgā krieviski
* 
* 
*